%brandDTD; ] >

# Naudojimasis žinynu

- Pageidautinos temos paieška
- Patarimai, kaip ieškoti

## Pageidautinos temos paieška

Į reikiamą žinyno vietą galima patekti iš turinio, esančio parankinėje (kairiajame polangyje). Spragtelėjus temos (skyriaus) pavadinimą, atveriamas šios temos tekstas. Dukart spragtelėjus temos pavadinimą arba pliuso trikampėlio ženklą šalia temos pavadinimo, išskleidžiamas potemių sąrašas.

Jei nepavyksta rasti pageidautinos temos turinyje, surinkite žodį arba frazę paieškos juostoje (žinyno lango viršutiniame dešiniajame kampe). Paieška atliekama renkant tekstą. Su žodžiu (fraze) susijusių žinyno temų sąrašas rodomas paieškos parankinėje žinyno lango kairėje esančiame polangyje. Temos tekstas atveriamas spragtelėjus jos pavadinimą. Jei atlikus paiešką nieko nebuvo rasta, tai bandykite surinkti mažiau paieškos žodžių arba kitas žodžių kombinacijas. Jei norite, kad parankinėje būtų vėl rodomas turinys, tai užverkite paieiškos parankinę (spragtelėkite mygtuką su jame pavaizduotu kryžiuku), pašalinkite tekstą iš paieiškos juostos arba paspauskite `grįžimo` klavišą.

Panašiai, kaip ir žiniatinklio tinklalapiuose, žinyno tekste yra saitų. Spragtelėjus saitą, rodomas jį atitinkantis tekstas. Spragsint mygtukus „Atgal“ ar „Pirmyn“ galima grįžti prie aplankytų temų kaskart einant vienu aplankytu žinyno puslapiu atgal arba pirmyn.

## Patarimai, kaip ieškoti

Jei dominančio teksto žinyne rasti nepavyko, tai:

- Įsitikinkite, kad ieškote su naršykle susijusios temos (tai paieška naršyklės žinyne, o ne internete!).
- Bandykite pasirinkti platesnės reikšmės paieškos žodį (frazę) – venkite pernelyg specifinių paieškos žodžių ar jų gramatinių formų; pagalvokite, kokia tema gali būti susijusi su ieškomąja (paieškos frazė nebūtinai turi griežtai nusakyti ieškomos temos pavadinimą).
- Venkite pernelyg plačių terminų paieškoje. Pavyzdžiui, žodžių „tinklalapis“ arba „naršyklė“ paieška pateiktų beveik visus žinyno puslapius (taigi tokia paieška neturi prasmės).

2006 m. birželio 22 d.

© 2003-2006 „Mozilla Help Viewer Project“ bendradarbiai.

© Vertimas į lietuvių kalbą ir adaptavimas. Gintautas Grigas, Tatjana Jevsikova, 2004–2006